title: Bé Jeleg Tresna Telaga
text: Duk sané riin  wénten katuturan satua indik kawéntenan Telaga sané mawasta Telaga Alpasara. Telaga punika dahat asri, jimbar, dalem,tur toyan ipun ening pisan. Ring tepining Telaga punika,akeh wit kembange sané manca warna, turmaning ambunné ngalub pisan. Sekancan kembange sané sampun layu, samian sekar-sekar miik punika ulung ke Telagane, waluya kadi pasraman Ida Betara Yama. Napi mawinan asapunika, riantukan sakancan warna tunjunge wénten ring Telaga Alpasara. Ring sor tunjunge punika,wénten makudang-kudang ulam sané wénten irika. Luire Ulam Jeleg, Ulam Mas, Yuyu, Udang, tur sané lianan pade maliang-liang ring Telagané irika.